Kontakt:

Linda Brandelius

Linda\_brandelius@goodyear.com

PRESSEMEDDELELSE

Med EU dækmærkningen lægger Goodyear`s Marathon dækserie sig helt i front

**Bruxelles, den 30. maj 2012** – Klassificeringen på den nyligt indførte EU-dækmærkat beviser, at fordækkene Goodyear Marathon LHS II +, trækdækkene LHD II + trailerdækkene LHT II lægger sig helt i front inden for lastbildæk. Montering af Goodyear Marathon-dæk på en typisk femakslet 40 tons lastbil kan give køretøjet en brændstofbesparende kombination af seks dæk i klasse 'A', to dæk i klasse 'B' og fire dæk i klasse 'C', afhængigt af dimensionen[[1]](#footnote-1). Disse dæk scorer også højt inden for vådgreb, som betyder kort standselængde under glatte forhold, og de har desuden et lavt støjniveau.

*“Dækket Goodyear Marathon LHTII giver en fremragende brændstoføkonomi[[2]](#footnote-2), og nu kan lastbiloperatørerne, takket være den europæiske dækmærkningsforordning, selv se, hvilke dæk der er bedst for brændstoføkonomien. De skal dog også huske på dækkenes levetid, især når det gælder kilometerydelsen – også selv om denne information ikke er med på mærkaten",* sagde Boris Stevanovic, Marketing Director Truck Tires, Goodyear Dunlop EMEA. “*Kombinationen af Goodyear Marathon LHS II +, LHD II + og LHT II giver lastbiloperatørerne en fantastisk brændstoføkonomi samtidigt med et særdeles godt vådgreb og et lavt støjniveau."*

Trailerdækkene i Goodyear Marathon LHT II er ikke blot det højst rangerende Goodyear-lastbildæk i brændstofeffektivitet med klasse 'A' i to dimensioner[[3]](#footnote-3), det er også i klasse ‘C’ inden for vådgreb i fire dimensioner og har et lavt støjniveau. Dette er af overordentlig stor betydning, da der er seks dæk på de fleste semitrailere, og da disse udgør 50 % af den samlede rullemodstand for en lastbil med trailer. LHT II-dækkets ‘C’ i vådgreb har kortere standselængde på våd vej end dæk med lavere klassificering. Støjniveauet er særlig lavt på LHT II i to dimensioner, som har en enkelt streg og et støjniveau på 70 dBA3.

De nyligt lancerede fordæk og trækdæk Goodyear Marathon LHS II + og LHD II + blev testet af TÜV Süd Automotive1, og resultaterne viste, at begge dæk overgik deres konkurrenter i testen inden for rullemodstand1. Tre dækstørrelser af LHS II +[[4]](#footnote-4) scorer imponerende ‘B’ i både brændstoføkonomi og bremsning i vådt føre og mellem 70 og 71 dBA (en eller to streger) i støjniveau. I LHD II + serien, scorer tre dimensioner[[5]](#footnote-5) både ‘C’ i brændstoføkonomi og bremsning i vådt føre. De har et støjniveau på mellem 73 og 75 dBA (to eller tre streger) – hvilket er ekstremt gode resultater, da disse dæk er M+S mærkede , som giver fremragende trækegenskaber under alle forhold.

Dækmærkning bliver et lovkrav i EU-landene fra 1. november 2012. Fra denne dato skal alle dækkøbere være opmærksomme på mærkatens oplysninger, som giver dem mulighed for at sammenligne og vælge de dæk, der egner sig bedst til deres kørselsmønstre. Goodyear er overbevist om, at dette vil gøre operatørerne mere opmærksomme på dækkenes betydning for lastbilernes samlede brændstoføkonomi. Dette vil ikke blot spare industrien for udgifter, det vil også bidrage til at reducere skadeligt CO2-udslip.

1. Foreningen for den tyske gummiindustri beskriver dækkene med C/C og derover som meget gode og dæk med A/C – A/A og C/A - A/A som dæk af usædvanlig høj kvalitet. [↑](#footnote-ref-1)
2. Dataene blev målt af TÜV Süd i august 2011 (testnr. 76246887-1) og september 2011 (76246886-1). De testede dæk - Goodyear Marathon LHS II + / LHD II+ / LHT II blev henholdsvis sammenlignet med fordæk, trækdæk og trailerdæk fra tre af de førende konkurrenter. Dækdimensionen 315/70R22.5 (fordæk og trækdæk) og 385/65R22.5 trailerdæk. I rullemodstand var fordækket Marathon LHS II + mellem 3 % og 19 % bedre end konkurrenten, og Marathon LHD II + lå i ét tilfælde på lige med konkurrenterne og i andre tilfælde op til 16 % bedre. Trailerdækket Marathon LHT II var mellem 12 % og 28 % bedre end konkurrenterne. [↑](#footnote-ref-2)
3. De dimensioner af LHT II, der scorer A i brændstofeffektivitet, er: 385/55R22.5 og 435/50R19.5. Dimensionerne 385/65R22.5 og 275/70R22.5 scorer henholdsvis B og C. Alle fire dimensioner scorer C i vådgreb, det udvendige støjniveau er én bølge (70 dBA) for to dimensioner og to lydbølger (71 og 72 dBA) for to dimensioner. [↑](#footnote-ref-3)
4. Dimensioner: 295/80R22.5 HL, 315/70R22.5 HL og 315/80R22.5 HL [↑](#footnote-ref-4)
5. Dimensioner: 295/80R22.5, 315/60R22.5, 315/70R22.5 [↑](#footnote-ref-5)